Kokstad is 'n dorp in Oos-Kaapland en hoofstad van die vroeëre onafhanklike gebied van Griekwaland-Oos. Deur Adam Kok III in 1862 gestig nadat hy sy volk, die Griekwas, daarheen gelei het op hulle historiese trek oor die Drakensberg van Philippolis in die Oranje-Vrystaat. Die dorp lê onderkant die berg Currie en is 'n florerende beesgebied met 'n melknywerheid. Daar is geboue en monumente wat dateer uit die dae van die Griekwastaat. Hoogte bo seespieël: 4,210 voet. Bevolking teen die middel van die 20ste eeu: 7,984 (2,177 Blankes). Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.